Η επίδραση του στρες στην εξωσωματική διαδικασία γυναικών προχωρημένης ηλικίας
Creators: name: Μπόττη, Δανάη Περικλή
Publisher: name: Aristotle University of Thessaloniki
Year: 2024
Subjects: στρες
εξωσωματική γονιμοποίηση
προχωρημένη ηλικία γυναικών
stress
in vitro fertilisation
advanced age of women

description: Αντικείμενο της παρούσας μελέτης αποτελεί η διερεύνηση της επίδρασης του στρες στη διαδικασία και την έκβαση της εξωσωματικής γονιμοποίησης σε γυναίκες προχωρημένης ηλικίας. Δεδομένου ότι η εξωσωματική γονιμοποίηση αποτελεί μια από τις πιο σύνηθες θεραπευτικές μεθόδους για την θεραπεία της υπογονιμότητας συγκροτεί μια ιδιαίτερα αγχωτική και στρεσογόνο κατάσταση που βιώνουν τα ζευγάρια. Η παρουσία της υπογονιμότητας είναι αισθητά αυξανόμενη τις τελευταίες δεκαετίες, ωθώντας τα ζευγάρια στην ανθρώπινη υποβοηθούμενη αναπαραγωγική τεχνολογία, ως ιδιαίτερη λύση στην οδυνηρή αυτή κατάσταση. Και ενώ, έχουν αναπτυχθεί ποικίλες μέθοδοι ιατρικών παρεμβάσεων υποβοηθούμενης αναπαραγωγής, εντούτοις το ποσοστό επιτυχίας της θεραπείας της υπογονιμότητας δεν έχει βελτιωθεί σημαντικά, ιδίως σε γυναίκες προχωρημένης ηλικίας. Σε αυτό συντελεί ιδιαίτερα το στρες, καθώς διαδραματίζει κομβικό ρόλο στην αναπαραγωγική υγεία, συγκροτώντας έναν από τους παράγοντες που δρουν καταλυτικά στην επίτευξη σύλληψης. Έτσι, στόχος της παρούσας εργασίας είναι να παρέχει μια ολοκληρωμένη ανασκόπηση αναφορικά με την επίδραση του στρες στην θεραπευτική επιλογή της εξωσωματικής γονιμοποίησης σε γυναίκες προχωρημένης ηλικίας. Στα πλαίσια αυτού γίνεται μια περιληπτική αναφορά στο αναπαραγωγικό σύστημα του ανθρώπου, αναλύεται η υπογονιμότητα και τι συνεπάγεται αυτή στην καθημερινότητα των ατόμων, εξετάζεται η έννοια της εξωσωματικής γονιμοποίησης καθώς και άλλων τεχνικών υποβοηθούμενης αναπαραγωγής, διερευνάται η σημασία της ηλικίας και η συσχέτιση της με την εξωσωματική γονιμοποίηση και παρέχονται πληροφορίες σχετικά με την επίδραση του στρες σε όλη τη διαδικασία της εξωσωματικής γονιμοποίησης. Τα αποτελέσματά της εργασίας μας αναδεικνύουν ότι η επίδραση του στρες είναι ιδιαίτερης σημασίας στη θεραπευτική διαδικασία της εξωσωματικής γονιμοποίησης σε γυναίκες προχωρημένης ηλικίας και μπορεί να συμβάλει στην αρνητική έκβαση αυτής. Ενώ, τα ποσοστά του στρες σε υπογόνιμες οι γυναίκες είναι υψηλότερα σε σχέση με το γενικό πληθυσμό. ειδικότερα, η υπογονιμότητα έχει χαρακτηρισθεί ως «κοινωνική ασθένεια», καθώς πιστεύεται ότι επηρεάζει το 15% των ζευγαριών αναπαραγωγικής ηλικίας παγκοσμίως, ενώ σε μερικές αναπτυσσόμενες χώρες, τα ποσοστά αυτής αγγίζουν το 30%, διαφοροποιούμενο ανάλογα την περιοχή, το εισόδημα και το φύλο. Ειδικά, ο γυναικείος παράγοντας υπογονιμότητας καταγράφηκε σε ποσοστό 37% των υπογόνιμων ζευγαριών στις ανεπτυγμένες χώρες, αντίστοιχα ο ανδρικός παράγοντας υπογονιμότητας ανέρχεται σε ποσοστό 8%, ενώ ο συνδυασμός ανδρικού και γυναικείου παράγοντα υπογονιμότητας φτάνει περίπου το 35%. Συμπερασματικά, τα στοιχεία από την βιβλιογραφική ανασκόπηση ανέδειξαν ότι η επίδραση του στρες στην έκβαση της εξωσωματικής γονιμοποίησης φαίνεται να είναι αλληλένδετα μεταξύ τους. Επιπλέον, τα ποσοστά στρες ανευρίσκονται υψηλότερα σε υπογόνιμες οι γυναίκες προχωρημένης ηλικίας σε σχέση με το γενικό πληθυσμό. Συνεπώς, στις γυναίκες προχωρημένης ηλικίας απαιτείται συμβουλευτική υποστήριξη για σωστή διαχείριση του στρες, εξονυχιστική και συστηματική αξιολόγηση της γονιμότητας και της γενικότερης υγείας τους, προκειμένου να αποφευχθούν όλες οι πιθανές επιπτώσεις που μπορεί να σχετίζονται με την υγεία τους ή την υγεία του τέκνου τους, καθώς και να διατηρείται σε ικανοποιητικό επίπεδο η ποιότητα ζωής τους
description: The aim of this study is to investigate the effect of stress on the process and outcome of IVF in older women. Since IVF is one of the most common therapeutic methods for the treatment of infertility it constitutes a highly stressful and stressful situation experienced by couples.The presence of infertility has been noticeably increasing in recent decades, pushing couples to human assisted reproductive technology as a particular solution to this painful situation. And while, various methods of medical assisted reproductive interventions have been developed, yet the success rate of infertility treatment has not improved significantly, especially in women of advanced age. Stress is a major contributor to this, as it plays a key role in reproductive health, being one of the factors that catalyse conception. Thus, the aim of this paper is to provide a comprehensive review regarding the impact of stress on the therapeutic choice of IVF treatment in older women. In this context, a brief review of the human reproductive system is given, infertility and what it entails in the daily life of individuals is analysed, the concept of IVF and other assisted reproductive techniques is discussed, the importance of age and its correlation with IVF is explored and information on the effect of stress on the whole IVF process is provided. The results of our work indicate that the effect of stress is of particular importance in the therapeutic process of IVF in women of advanced age and may contribute to its negative outcome. While, stress rates in infertile women are higher than in the general population. in particular, infertility has been classified as a "social disease", as it is believed to affect 15% of couples of reproductive age worldwide, and in some developing countries, rates are as high as 30%, varying by region, income and gender. Specifically, the female infertility factor was recorded in 37% of infertile couples in developed countries, while the male infertility factor is 8% and the combination of male and female infertility factor reaches about 35%. In conclusion, the evidence from the literature review indicated that the effect of stress on IVF outcome seems to be interrelated. Moreover, stress rates were found to be higher in infertile women of advanced age than in the general population. Therefore, women of advanced age require counselling for proper stress management, thorough and systematic assessment of their fertility and general health in order to avoid all possible consequences that may be related to their health or the health of their child, and to maintain a satisfactory level of quality of life